चरखारी (महोबा)। गौरहारी बस स्टैंड के पास बाइक और टेंपो में आमने सामने टक्कर हो जाने से बाइक सवार एक ग्रामीण बुरी तरह घायल हो गया। उसे नाजुक हालत में सामुदायिक स्वास्थ्य केंद्र चरखारी में भर्ती कराया गया जहां से उसे मेडिकल कालेज झांसी के लिए रिफर कर दिया गया। ग्राम गौरहारी निवासी चंद्रशेखर शनिवार को बाइक द्वारा चरखारी की तरफ आ रहा था। उधर किल्हौवा की तरफ से तेज रफ्तार आ रही टेंपो और बाइक की आमने सामने भिड़ंत हो गई। जिससे बाइक सवार चंद्रशेखर घायल हो गया। ग्रामीणाें ने उसे अस्पताल पहुंचाया। जहां से उसे मेडिकल कालेज झांसी के लिए रिफर कर दिया गया।